จากระนองมาชุมพร ต้องผ่านแน่นอน ณ จุดนี้ ทางรถเข้า แลดูน่ากลัวไปนิด เพราะเป็นทางลูกรัง ลงเนินสูง แคบแค่คันรถ เกือบไม่เข้าไปแล้ว แต่เอาล่ะ ลงก็ลง เข้าไปปุ๊บ รถจอดเพียบเลย คนเยอะนะนี่ ได้นั่งโต๊ะริมธารน้ำเลย อาหารและเครื่องดื่มต้องรอนิสนึง เพราะคนเยอะ แต่มาแล้วไม่ผิดหวัง อร่อยจริง หมั่นโถทอดจิ้มนมข้นกรอบนอกนุ่มใน กาแฟก็หอมมาก ตั้งแต่เริ่มบด ถึงขึ้นลอยตามกลิ่นไปเลยทีเดียว พอดื่มก็รู้สึกได้ถึงความเข้ม ขมไปถึงคอ กาแฟดีต้องแบบนี้ สรุปเลยนะ ผ่านมา ต้องลอง 